Patvirtinta

Vilniaus rajono savivaldybės

administracijos direktoriaus

2022 m. gegužės 12 d.

Įsakymu Nr.A27(1)-3010

Pritarta

SĮ Vilniaus rajono autobusų parko valdybos posėdyje

2022-01-25 protokolo Nr. PP-1

**SĮ VILNIAUS RAJONO AUTOBUSŲ PARKAS**

**2022-2025 METŲ STRATEGINIS VEIKLOS PLANAS**

**TURINYS**

1. **ĮMONĖS VEIKLOS APRAŠYMAS 3**
2. **ĮMONĖS MISIJA, VIZIJA, STRATEGINĖS KRYPTYS 3**
3. **ĮMONĖS APLINKOS VEIKSNIŲ ANALIZĖ 4**
4. **STRATEGINIAI TIKSLAI IR UŽDAVINIAI 7**
5. **ĮMONĖS VEIKLOS APRAŠYMAS**

Įmonės pavadinimas – savivaldybės įmonė Vilniaus rajono autobusų parkas.

Įmonės steigėja yra Vilniaus rajono savivaldybė (kodas 111104987), esanti Rinktinės g. 50, LT-09318 Vilnius, Lietuvos Respublika.

SĮ Vilniaus rajono autobusų parkas, juridinio asmens kodas 302409486. Įmonės buveinės adresas: Bažnyčios g. 21, LT-15172 Nemenčinė, Lietuvos Respublika.

Įmonės steigimo pagrindas - Vilniaus rajono savivaldybės tarybos 2009 m. vasario 27 d. sprendimas Nr.T3-29 „Dėl Vilniaus rajono autobusų parko steigimo ir paskolos ėmimo“. Įmonė yra iš Vilniaus rajono savivaldybės turto įsteigta įmonė, kuri nuosavybės teise priklauso Vilniaus rajono savivaldybei ir jai perduotą bei jos įgytą turtą valdo, naudoja bei juo disponuoja patikėjimo teise.

Įmonės teisinė forma – savivaldybės įmonė. Įmonė yra ribotos civilinės atsakomybės viešasis juridinis asmuo. Įmonė savo veikloje vadovaujasi Lietuvos Respublikos civiliniu kodeksu, Lietuvos Respublikos valstybės ir savivaldybės įmonių įstatymu, kitais teisės aktais bei savo įstatais.

Įmonės finansiniais metais yra laikomi kalendoriniai metai.

Įmonės pagrindinis tikslas yra vykdyti keleivių vežimus vietiniais (priemiestiniais) maršrutais ir teikti kitas su keleivių vežimu susijusias paslaugas.

Įmonės organai yra įmonės savininko teises ir pareigas įgyvendinanti institucija, valdyba ir vienasmenis valdymo organas – įmonės direktorius. Įmonė įgyja civilines teises, prisiima civilines pareigas ir jas įgyvendina per įmonės vadovą.

1. **ĮMONĖS MISIJA, VIZIJA, STRATEGINĖS KRYPTYS**

2.1 **Įmonės misija** – atsižvelgiant į Vilniaus rajono gyventojų, esamų ir potencialių klientų poreikius ir lūkesčius, besikeičiančią ekonominę, socialinę aplinką, teikti profesionalias ir kokybiškas keleivių vežimo paslaugas, nuolat investuoti į paslaugų plėtros galimybes bei darbuotojų darbo kokybės gerinimą. Aprūpinti Vilniaus rajono gyventojus visuomeninio transporto paslaugomis.

Atsižvelgiant į klientų poreikius ir lūkesčius, nuolat tobulinti teikiamų paslaugų kokybę ir didinti įmonės vertę.

Kurti ir vykdyti efektyvią keleivių aptarnavimo politiką, siekiant užtikrinti bendrovės stabilumą ir ekonomikos plėtrą.

Siekti aukštos aptarnavimo kokybės už tinkamą kainą.

Tobulinti darbo sąlygas įmonės darbuotojams ir užtikrinti sėkmingą įmonės plėtrą.

2.2 **Įmonės vizija** – moderni ir šiuolaikiška įmonė, teikianti aukščiausios kokybės paslaugas. Sudaryti kuo geresnes ir palankesnes sąlygas teikti keleivių vežimo paslaugas, autobusų nuomos paslaugas komfortabiliais autobusais įvairioms kelionėms ir išvykoms.

Nuosekliai plėsti įmonės teikiamų paslaugų kompleksą, lanksčiai ir greitai reaguoti į rinkos pokyčius bei ieškoti kūrybiškų sprendimų plėtojant įmonės veiklą.

2.3 **Įmonės strateginė kryptis** – visapusiškai panaudojant bendrovės žmogiškuosius ir materialinius išteklius, teikti kokybiškas viešojo susisiekimo paslaugas, kasmet siekti komercinių paslaugų vystymo galimybių, užtikrinti įmonės akcininko, valdybos iškeltų tikslų (kaštų mažinimo, kontrolės, transporto atnaujinimo) įgyvendinimą.

1. **ĮMONĖS APLINKOS VEIKSNIŲ ANALIZĖ**

**3.1. Įmonės išorės veiksnių analizė.**

**Politiniai – teisiniai veiksniai**

Įmonė savo veiklą grindžia Lietuvos Respublikos įstatymais, Lietuvos Respublikos Vyriausybės nutarimais, Susisiekimo ministro įsakymais, Lietuvos transporto saugos administracijos nutarimais, Vilniaus rajono savivaldybės tarybos nutarimais, įmonės nuostatais ir kitais teisės aktais. Autobusų parko atnaujinimui didelę įtaką turi ES bei valstybinė politika, numatanti gaires viešojo transporto atnaujinimui. Patvirtintuose ES paramos aprašuose yra tvirtinami transporto priemonių tipai bei jų naudojamos ekologiško kuro rūšys, kurių įdiegimas į įmonės veiklą dažnai būna neatsiperkantis bei sukeliantis priežiūros problemų (pvz. Gamtinėmis dujomis varomi autobusai).

**Ekonominiai veiksniai**

Įmonės finansinė būklė priklauso nuo Lietuvos Respublikos ekonominės situacijos, Vyriausybės nutarimų (mokesčių korekcijų, minimalaus atlyginimo pakeitimų ir kiti), bankų kreditavimo sąlygų pokyčiai, Valstybinės kainų ir energetikos kontrolės komisijos ir Vilniaus rajono savivaldybės tarybos nustatytų keleivių vežimo kainų. Didelę įtaką daro dyzelinio kuro, atsarginių detalių kainų pokyčiai bei privalomo civilinio draudimo drastiškų kainų kilimo. Pastaruoju metu įmonės veikla stipriai įtakojama mokyklinių autobusų atsiradimu bei vietinių keleivių vežėjų (keleivių vežimo už atlygį lengvaisiais automobiliais paslaugų teikėjų) veiklos plėtra.

**Socialiniai veiksniai**

Pagrindinė įmonės veiklos sritis – keleivių pervežimas vietiniais (priemiestiniais) maršrutais, todėl viena iš aktualiausių problemų, su kuriomis pastaruoju metu susiduriama – kasmetinis keleivių skaičiaus mažėjimas ir vairuotojų trūkumas. Jį įtakoja Vilniaus rajono kintantis moksleivių skaičius, besikeičianti gyventojų elgsena (didėjantis lengvųjų automobilių skaičius).

**Technologiniai veiksniai**

Kasmet mažėjantis keleivių skaičius įtakoja didelių autobusų keitimą į mažesnius ir ekonomiškesnius autobusus. Optimizuojant personalo skaičių, darbinių operacijų efektyvumą, įmonė privalo diegti informacines technologijas, kurios palengvintų vidinių procesų valdymą ir kontrolę.

**3.2. Įmonės vidaus veiksnių analizė**

**Organizacinė struktūra ir žmogiškieji ištekliai**

Įmonės organai yra įmonės savininko teises ir pareigas įgyvendinanti institucija, valdyba ir vienasmenis valdymo organas – įmonės direktorius. Valdyba atlieka šias pagrindines funkcijas:

1) nustato įmonės struktūrą;

2) teikia įmonės savininko teises ir pareigas įgyvendinančiai institucijai išvadas dėl įmonės veiklos strategijos projekto, dėl įmonės paskirstytinojo pelno (nuostolių) paskirstymo projekto, dėl įmonės metinių pajamų ir išlaidų sąmatų, metinių turto įsigijimo ir skolinimosi planų, taip pat dėl ataskaitinių finansinių metų įmonės veiklos ataskaitos;

3) tvirtina įmonės darbuotojų apmokėjimo ir skatinimo taisykles;

~~4~~) nustato įmonės veiklos rodiklius, jeigu šiuos rodiklius nustatyti įstatuose nėra priskirta įmonės savininko teises ir pareigas įgyvendinančios institucijos kompetencijai;

5) priima sprendimus dėl įmonės filialų ir atstovybių steigimo ir jų veiklos nutraukimo;

6) atlieka kitas įmonės įstatuose valdybos kompetencijai priskirtas funkcijas.

Įmonėje yra šie struktūriniai skyriai: administracinis, remonto ir transporto.

**Finansiniai ištekliai**

Pagrindinės įmonės veiklos pajamos gaunamos iš keleivių vežimo vietiniais (priemiestiniais) maršrutais, bei teikiant kitas su keleivių vežimu susijusias paslaugas. Keleivių vežimo vietinio susisiekimo maršrutais pajamos yra kasmet mažėjančios, dėl mažėjančio keleivių skaičiaus, koreguojamų maršrutų.

**Apskaitos tinkamumas**

Įmonės apskaitos sistema atitinka nustatytus reikalavimus. Buhalterinė apskaita vykdoma vadovaujantis galiojančiais Lietuvos Respublikos teisės aktais. Įmonės buhalterinę apskaitą vykdo vyr. buhalteris. Įmonėje naudojama buhalterinės, sandėlio, kuro apskaitos programa „Skaita“, kuri visiškai atitinka įmonės pajėgumus, veiklos sritis.

**Materialinė bazė**

Įmonė turi 53 autobusus. Tam, kad įmonė galėtų toliau vykdyti savo pagrindinę veiklą, būtinas transporto priemonių atnaujinimas, mažesnių, ekonomiškesnių autobusų įsigijimas. Įmonė turi autobusų remonto dirbtuvės, kurias reikia aprūpinti poreikius atitinkančia įranga, darbo instrumentais. Įmonė planuoja įrengti automatinę autobusų plovyklą ir nuosavą degalinę.

**Vidaus kontrolės sistema**

Įmonės veikla kasmet audituojama nepriklausomos audito įmonės. Auditoriaus išvada apie įmonės finansinę būklę pateikiama svarstyti įmonės valdybai, Vilniaus rajono savivaldybės administracijos direktoriui. Vairuotojų darbo kokybė ir drausmė tikrinama maršrutų stotelėse atliekant tarpinius keleivių skaičiaus ir turimų bilietų patikrinimus.

1. **PAGRINDINĖS BENDROVĖS VEIKLOS STRATEGINĖS KRYPTYS**

Formuojant įmonės tolimesnę veiklos strategiją, buvo išskirtos trys pagrindinės strateginės kryptys:

* **Kaštų mažinimas –** efektyviai naudojant materialinius, techninius, žmogiškuosius ir finansinius resursus, bus siekiama mažinti įmonės patiriamus kaštus ir didinti veiklos efektyvumą. Tai įmonei padės siekti geresnių finansinių rezultatų. Sutaupytos lėšos būtų investuojamos į autobusų atnaujinimą ir remonto dirbtuvių modernizavimą.
* **Paslaugų kokybės didinimas –** atsižvelgiant į keleivių poreikius, bus siekiama didinti paslaugų kokybę ir taip užtikrinti optimalų paslaugų kokybės lygį įmonės keleiviams.
* **Pajamų didinimas –** didinant pinigų surinkimą iš keleivių bei efektyviai išnaudojant turimą infrastruktūrą, teikiant papildomas komercines paslaugas, bus siekiama didinti įmonės pajamas. Optimizuojant maršrutus siekti, kad kuo mažesniais kaštais būtų pervežama kuo daugiau keleivių. Kartu su Vilniaus rajono savivaldybės administracija spręsti reguliaraus (priemiesčio) susisiekimo maršrutų dubliavimosi su mokykliniais autobusais klausimą. Jei tuo pačiu maršrutu vyksta Įmonės autobusas ir mokyklos autobusas – siekti, kad mokinius pavėžėtų reguliaraus susisiekimo (priemiesčio) maršrutu važiuojantis autobusas. Tai padės mažinti finansinę naštą Vilniaus rajono savivaldybei bei siekti geresnių įmonės finansinių rezultatų ir gerinti keleivių aptarnavimo kokybę.

Pav. 1 Strateginės įmonės kryptys.

Visos trys strateginės kryptys yra tarpusavyje glaudžiai susijusios, todėl bus siekiama surasti optimalų jų tarpusavio balansą: siekti optimalaus paslaugų kokybės lygio už patrauklią kainą keleiviams su mažais kaštais Vilniaus rajono savivaldybei.

Pav. 2 Strateginiai įmonės uždaviniai

|  |  |  |
| --- | --- | --- |
| **Kaštai** | **Kokybė** | **Pajamos** |
| **1. Maršrutų optimizavimas** |
| **2. Transporto priemonių atnaujinimas ir suvienodinimas** | **5. Keleivių kontrolės stiprinimas** |
| **3. Veiklos optimizavimas** | **4. Transporto paslaugų kokybės gerinimas** |
| **6. Darbuotojų kvalifikacijos kėlimas ir bendros kultūros formavimas** |
|  |  |  |

**ILGALAIKIAI (2022-2024 M.) STRATEGINIAI TIKSLAI**

1.Užtikrinti keleivių vežimo vietinio (priemiesčio) reguliaraus susisiekimo kelių transporto, Vilniaus rajono savivaldybės nustatytais maršrutais paslaugą;

2.Siekti pelningos veiklos, vykdant savo pagrindinę veiklą. Įmonės tikslas iki 2023-12-31 pasiekti nuosavo kapitalo grąžą (ROE), ne mažesnę kaip 1 proc.;

3.Siekti išlikti pirmaujančia ir pažangia visuomeninio transporto įmonė Vilniaus rajono savivaldybėje;

4.Sudaryti ir palaikyti saugias darbo sąlygas, užtikrinti darbuotojams ir rinkos sąlygas atitinkantį darbo užmokestį.

**Uždaviniai**

Įmonės ilgalaikiams strateginių tikslų įgyvendinimui keliami šie uždaviniai:

**1. Maršrutų optimizavimas.**

Maršrutų optimizavimu bus siekiama, kad su kiek įmanoma mažesniais kaštais būtų pervežama kiek įmanoma daugiau keleivių ir kartu būtu užtikrinamas atitinkamas susisiekimo lygis Vilniaus rajone. Optimizuojant maršrutus turi būti atsižvelgiama ne tik į galimybes mažinti kaštus ir didinti keleivių skaičių, bet ir į socialinę transporto funkciją – būtinybę užtikrinti pakankamą susisiekimo lygį tarp atskirų gyvenviečių visiems rajono gyventojams. Optimizuojant maršrutus turėtų būti įgyvendinti šie darbai:

* Įvertinti esamų maršrutų tikslingumą ir naujų maršrutų poreikį – numatoma atlikti detalią įmonės maršrutų peržiūrą siekiant įvertinti, ar nėra reikalingos esamų maršrutų korekcijos. Peržiūrint maršrutus bus siekiama užtikrinti optimalų įmonės maršrutų tinklą, atsižvelgiant į susisiekimo lygį tarp atskirų rajono gyvenviečių, Vilniaus autobusų stoties ir svarbių miesto objektų (mokslo, sveikatos, prekybos ir kitų įstaigų).
* Optimalaus transporto priemonių dydžio parinkimas – analizuojant maršrutų srautų ataskaitas maršrutuose su mažiausiu keleivių srautu bus ieškoma galimybių eksploatuoti mažuosius autobusus, o maršrutuose su didžiausiu keleivių srautu – didesnę talpą turinčias transporto priemones.
* Kelionių trukmės mažinimo galimybių vertinimas – siekiant padidinti teikiamų paslaugų kokybės lygį, bus ieškoma galimybių mažinti vietinio susisiekimo maršrutų trukmę, t.y. pagreitinti keleivių susisiekimą su kelionės tikslu.

**2. Transporto priemonių atnaujinimas ir suvienodinimas**

Atnaujinus ir suvienodinus įmonės autobusus, būtų ne tik sumažinti keleivių pervežimo kaštai, bet ir pagerėtų keleivių vežimo kokybė. Įmonės tikslas modernizuoti keleivinio transporto ūkį iki 2022-12-31 pasiekti, kad 60 procentų naudojamų keleivinio transporto priemonių atitiktų EURO4 arba vėlesnius ekologinius standartus.

**3. Veiklos optimizavimas**

Galima išskirti dvi pagrindines įmonės veiklos optimizavimo kryptys.

* Kuro sąnaudų mažinimas įsigyjant naujus autobusus.
* Personalo sudėties ir vykdomos veiklos procesų peržiūrėjimas – peržiūrėjus ir išanalizavus įmonės veiklą, būtų numatyti sprendimai įmonės struktūros optimizavimui.

**4. Transporto paslaugos kokybės gerinimas.**

Siekiant, kad keleiviai labiau naudotųsi transportu, privalome užtikrinti šių kokybinių reikalavimų laikymąsi:

* Saugumas ir komfortas transporto priemonėse;
* Transporto priemonių išorės ir vidaus švara;
* Keleivių informavimo tobulinimas (elektroninės švieslentės, interneto ryšys);
* Vystoma keleivių aptarnavimo kokybė (vairuotojų uniformos, vairuotojų elgesys, dispečerinės darbuotojų elgesys ir aptarnavimo kultūra).

**5. Keleivių kontrolės stiprinimas**

Keleivių vežimas yra pagrindinė įmonės veikla ir pagrindinis pajamų šaltinis, todėl svarbu užtikrinti, kad visi keleiviai susimokėtų už kelionę. Kiekviena kelionė be bilieto sąlygoja didesnę finansinę naštą įmonei. Įmonės keleivių kontrolės funkciją atlieka Vilniaus rajono savivaldybės administracija.

Kontrolė reikalinga ne tik važiavimo be bilieto problemai spręsti, bet ir teisėtam lengvatų suteikimui parduodant kelionės bilietus keleiviams turintiems teisę į lengvatas, todėl numatoma, kad keleivių kontrolė toliau išliks labai svarbi, Vilniaus rajono savivaldybė turi užtikrinti efektyvesnį jos darbą.

Reikia siekti įgyvendinti skatinimo sistemą už kokybišką kontrolės funkcijų atlikimą ir diferencijuotą nuobaudų vairuotojams sistemą už bilietų pardavimų pažeidimus.

**6. Darbuotojų kvalifikacijos kėlimas ir bendros kultūros formavimas**

Siekiant didinti įmonės paslaugų kokybės lygį, yra būtina kelti darbuotojų darbingumo ir kompetencijos lygį, pasirūpinti tinkama darbuotojų motyvacija ir užtikrinti galimybes darbuotojams tobulėti kartu siekiant bendrų įmonės tikslų. Gerinant vidinę įmonės atmosferą, reikia ugdyti bendrą įmonės kultūrą, tam įgyvendinti numatomos šios priemonės:

* Turi būti sukurta darbuotojų motyvavimo sistema. Pagal šią sistemą metų pabaigoje labiausiai prie įmonės tikslų įgyvendinimo prisidėję darbuotojai bus motyvuojami pagal jų pasiektus objektyviai išmatuojamus rodiklius.
* Suformuojama vientisa darbuotojų duomenų bazė, kurioje būtų kaupiama informacija apie darbuotojų turimą kvalifikaciją, išklausytus mokymus ir nusižengimus (pvz. Skundai dėl aptarnavimo ar vairavimo kokybės, eismo įvykiai, slapto keleivio įvertinimai ir kt.).

**TRUMPALAIKIAI (METINIAI) TIKSLAI**

1.Turimų autobusų atnaujinimas moderniais ir komfortiškais autobusais;

2.Remonto bazės stiprinimas;

3.Keleivių srautų tyrimas ir maršrutų koregavimas;

4.Įmonės teikiamų paslaugų kokybės ir įvaizdžio gerinimas;

5.Patrauklių darbo sąlygų darbuotojams užtikrinimas, jų tobulėjimo skatinimas.

**UŽDAVINIAI IR IŠTEKLIAI METINIAMS TIKSLAMS PASIEKTI**

|  |  |  |  |  |
| --- | --- | --- | --- | --- |
| Eil. Nr. | TIKSLAS | UŽDAVINYS | ĮGYVENDINIMO TERMINAI | IŠTEKLIAI |
| 1. | Turimų autobusų atnaujinimas | Įsigyti 12 autobusųĮsigyti 1 autobusąĮsigyti 1 autobusą | 2022 m.2023 m.2024 m. | Turimos nuosavos ir skolintos lėšosTurimos nuosavos ir skolintos lėšosTurimos nuosavos ir skolintos lėšos |
| 2. | Autobusų plovyklos pastatymas | Pastatyti Nemenčinėje autobusų plovyklą | 2022-2023 m. | Turimos nuosavos lėšos |
| 3. | Remonto bazės stiprinimas | Betoninių grindų atnaujinimasNaujos 12 metrų duobės įrengimas | 2022 m.2022 m. | Turimos nuosavos lėšosTurimos nuosavos lėšos |
| 4. | Keleivių srautų analizė priemiesčio maršrutuose | Maršrutų keleivių srautų ištyrimas | 2022 m.2022 m.2023 m. | Turimi žmogiškieji ir finansiniai ištekliaiTurimi žmogiškieji ir finansiniai ištekliaiTurimi žmogiškieji ir finansiniai ištekliai |
| 5. | Teikiamų paslaugų kokybės ir įmonės įvaizdžio gerinimas | Autobusų realaus laiko padėties nustatymo duomenų teikimo įrangos įrengimasVairuotojų-konduktorių aprūpinimas vienoda aprangaAutobusų vairuotojų-konduktorių nepriekaištingo ir paslaugaus su keleiviais elgesio normų skatinimas ir mokymasKeleivių kontrolės stiprinimas.  | 2022 m.2022 m.2022 m2022 m. – 2023 m. | Turimos nuosavos lėšosTurimos nuosavos lėšosTurimi žmogiškieji ištekliaiTurimi žmogiškieji ištekliai |
| 6. | Patrauklių darbo sąlygų darbuotojams užtikrinimas, jų tobulėjimo skatinimas | Kasmet peržiūrėti darbuotojų užmokestį, taikyti skatinimo priemones.Rengti darbuotojų mokymus, kvalifikacijos kėlimo kursus (nuo 2 iki 4 mokymų kasmet) | 2022 m. – 2023 m. 2022 m. – 2023 m. | Turimos nuosavos lėšos (esant finansinėms galimybėms)Turimos nuosavos lėšos (esant finansinėms galimybėms) |

**PASIEKTŲ VEIKLOS REZULTATŲ VERTINIMAS**

1. Kasmet iki gegužės 1 d. Įmonės vadovas parengia ir teikia savivaldybės administracijos direktoriui metinę veiklos strategijos įgyvendinimo per ataskaitinį laikotarpį apžvalgą, kuri rengiama vadovaujantis Vilniaus rajono savivaldybės tarybos nustatyta 2018-04-25 d. Nr. T3-120 Vilniaus rajono savivaldybės valdomų savivaldybės įmonių, akcinių ir uždarųjų akcinių bendrovių pasiektų veiklos tikslų vertinimo tvarkos aprašu pasiektų veiklos tikslų vertinimo tvarka.

2. Kiekvienais metais Savivaldybės administracijos direktorius turi įvertinti Įmonės pasiektų veiklos tikslų atitiktį jai nustatytiems veiklos tikslams.

3. Pasiektų metinių veiklos tikslų atitikimas nustatytiems tikslams vertinimas pagal aukščiau numatytus trumpalaikius (metinius) tikslus ir tiems tikslams įgyvendinti iškeltų uždavinių įvykdymą. Įmonei pasiekus 3 tikslus iš 5 numatytų laikoma, kad Įmonė įvykdė strategijoje numatytus trumpalaikius tikslus.

4. Įmonės veiklos strategijos įgyvendinimo apžvalga kartu su Įmonės pasiektų veiklos tikslų jai nustatytiems veiklos tikslams vertinimo rezultatais pateikiama Įmonės vadovo ataskaitoje, kuri teikiama Savivaldybės administracijos direktoriui kartu su metiniu Finansinių ataskaitų rinkiniu.

**PASIEKTŲ VEIKLOS TIKSLŲ VERTINIMO RODIKLIAI**

|  |  |  |  |
| --- | --- | --- | --- |
| Eil. Nr. | TIKSLO PAVADINIMAS | RODIKLIS | PASTABOS |
| 1. | Turimų autobusų atnaujinimas | Įsigytų transporto priemonių skaičius (vnt.) |  |
| 2. | Autobusų plovyklos pastatymas | Įgyvendintos priemonės pavadinimas ir kiekis (vnt.) |  |
| 3. | Remonto bazės stiprinimas | Įgyvendintos priemonės pavadinimas ir kiekis (vnt.) |  |
| 4. | Keleivių srautų analizė priemiesčio maršrutuose | Ištirta maršrutų kiekis (vnt.) |  |
| 5. | Teikiamų paslaugų kokybės ir įmonės įvaizdžio gerinimas | Įgyvendintos priemonės pavadinimas ir kiekis (vnt.) |  |

Direktorius Darius Gasperovičius

**PRIEDAI**

**1. SĮ Vilniaus rajono autobusų parko tikslų nustatymo ir rezultatų pateikimo forma**

Vilniaus rajono savivaldybės administracijos direktoriaus 2020 m. sausio 27 d. įsakymu Nr. A27(1)-1237 buvo patvirtintas įmonės veiklos planas 2020-2023 metams. Pasaulį ir Lietuvą sukausčiusi pandemija koregavo įmonės veiklos planą, todėl tikslinamas veiklos planas. Tikslinant veiklos planą buvo siekiama ne atsisakyti nevykdomų priemonių, o jų vykdymą numatyti vėliau – pasibaigus pandemijos sukeltiems ribojimams.

**Ilgalaikiai tikslai (3-5 metų laikotarpiui)**

|  |  |  |  |  |  |  |
| --- | --- | --- | --- | --- | --- | --- |
| Strateginė kryptis | Strateginių tikslas/uždavinys | Rodiklis, matavimo vienetai | Siektina rodiklio vertė |  | Siektina vertė strateginio laikotarpio pabaigoje | Komentarai, paaiškinimai |
| 2020 | 2021 | 2022 | 2023 | 2024 | 2025 |  |
| Kaštų mažinimas | Maršrutų ir veiklos optimizavimas | Maršrutų keleivių srautų ištyrimas, kartais per metus | 3 | 3 | 3 |   |   |   |  | Nekinta |
| Įmonės investicijų sumą, tūkst. Eur. | 1 | 1,1 | 1,2 |   |   |   | 3,3 |   |
| Transporto priemonių atnaujinimas ir suvienodinimas | Įsigytų autobusų skaičius, vnt. | 5 | 2 | 12 | 1 | 1 | 2 | 23 | Priemonės įgyvendinimą pratęsti iki 2025 m. |
| Įmonės investicijų sumą, tūkst. Eur. | 179 | 80 | 775 | 40 | 40 | 80 | 654 |   |
| Paslaugų kokybės didinimas | Darbuotojų kvalifikacijos kėlimas ir bendros kultūros formavimas | Kasmet peržiūrėti darbuotojų užmokesti, proc. | 5 | 5 | 5 | 5 |   |   |  | Priemonės įgyvendinimą pradėti 2022 m. |
| Įmonės investicijų sumą, tūkst. Eur. | 45,6 | 47,88 | 48,5  | 50,28 |   |   | 192,26 |   |
| Rengti darbuotojų mokymus, kvalifikacijos kėlimo kursus, kartais per metus | ~~2~~ | ~~2~~ | ~~2~~ | 2 | 2 | 2 |   | Priemonės įgyvendinimą pradėti 2023 m. |
| Įmonės investicijų sumą, tūkst. Eur. |   |   |   | 2 | 2 | 2 | 6 |   |
| Transporto paslaugos kokybės gerinimas | Wi-Fi internetas, investicijų suma, tūkst. Eur |  |  |  |   |   | 1,5 | 1,5 | Priemonės įgyvendinimą pradėti 2025 m. |
| Transporto priemonių išorės ir vidaus švara, investicijų suma, tūkst. Eur | 9,6 | 10 | 10,5 |   |   |   | 30,1 | Nekinta |
| Pajamų didinimas | Keleivių kontrolės stiprinimasKameros, Chekin-Chekout sistema | Įmonės investicijų sumą, tūkst. Eur. | 24 | 25 | 26 |  26 |  26 | 26  | 153 | Nekinta |

**Trumpalaikiai uždaviniai (iki 1 metų laikotarpiui)**

|  |  |  |  |  |  |
| --- | --- | --- | --- | --- | --- |
| Strateginė kryptis | Strateginių tikslų uždaviniai | Rodiklis, matavimo vienetai | Siektina rodiklio vertė | Siektina vertė strat. laikotarpio pabaigoje | Komentarai, paaiškinimai |
|  |
| Kaštų mažinimas | Nuosavos degalinės įrengimas | Pastatyti Nemenčinėje nuosavą degalinę, tūkst. Eur | 15 | 15 | Įgyvendinta |  |
| Autobusų plovyklos pastatymas | Pastatyti Nemenčinėje nuosavą autobusų plovyklą, tūkst. Eur | 150 | 150 | Priemonės įgyvendinimą pradėti 2022 m. |  |
| Paslaugų kokybės didinimas | Remonto bazės stiprinimas | Betoninių grindų atnaujinimas, tūkst. Eur | 20 | 20 | Priemonės įgyvendinimą pradėti 2022 m. |  |
| Naujos 12 metrų duobės įrengimas, tūkst. Eur | 20 | 20 | Priemonės įgyvendinimą pradėti 2022 m. |  |
| Teikiamų paslaugų kokybės ir įmonės įvaizdžio gerinimas | Autobusų realaus laiko padėties nustatymo duomenų teikimo įrangos įrengimas, tūkst. Eur | 4,2 | 4,2 | Įgyvendinta |  |
| Vairuotojų - konduktorių aprūpinimas vienoda apranga, tūkst. Eur | 5,3 | 5,3 | Priemonės įgyvendinimą pradėti 2022 m. |  |
| Autobusų vairuotojų - konduktorių nepriekaištingo ir paslaugaus su keleiviais elgesio normų skatinimas ir mokymas, tūkst. Eur | 1 | 1 | Priemonės įgyvendinimą pradėti 2022 m. |  |

**2. SĮ VILNIAUS RAJONO AUTOBUSŲ PARKO PROGNOZUOJAMŲ 2021-2023 METŲ SUVESTINIŲ FINANSINIŲ RODIKLIŲ FORMA**

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Pajamos** | **2021 m. faktas (Eur)** | **2022 m. planas****(Eur)** | **2022/2021 m.** **proc.** | **2023 m. planas****(Eur)** | **2023/2022 m.** **proc.** |
| 1. | **Įstatinis (įmonės savininko) kapitalas** | 1783267 | 2168267 | 121,59 | 2168267 | 100 |
| 2. | **Iš viso pajamų** | 1364832 | 1777381 | 130,23 | 2000000 | 112,53 |
| 3. | **Iš viso sąnaudų** | 1797167 | 1969095 | 109,57 | 1970000 | 100,05 |
| 4. | **Veiklos pelnas** |   |   |   |   |   |
| 5. | **Grynasis pelnas** | -61310 | -191714 | -312,7 | 30000 | 639,05 |
| 6. | **Paskirstytinasis pelnas** |  |   |   |   |   |
| 6.1. | *Finansinės veiklos rezultatas* |   |   |   |   |   |
| 6.1. | *Privalomajam rezervui* |  |   |   |   |   |
| 6.2. | *Į savivaldybės biudžetą* |  |   |   |   |   |
| 6.3. | *Investicijoms* |   |   |   |   |   |
| 6.4. | *Darbuotojų premijoms ir soc. kultūrinėms reikmėms* |  |   |   |   |   |
| 6.5. | *Paramai* |   |   |   |   |   |
| 6.6. | *Nepaskirstytinasis pelnas (nuostoliai) perkeliamas (-i) į kitus metus* | -192025 | -383739 |   | -353739 |   |
| 7. | **Debitorinis įsiskolinimas (pirkėjų skolos)** | 26833 | 30000 | 111,80 | 30000 | 100 |
| 8. | **Kreditorinis įsiskolinimas (skolos tiekėjams)** | 58762 | 60000 | 102,11 | 60000 | 100 |
|   | iš jų pradelsta >90 dienų |   |   |   |   |   |
| 9. | **Banko paskolos (ilgalaikiai įsipareigojimai)** | 185300 | 150000 | 80,95 | 100000 | 66,66 |
| 10. | **Banko paskolų grąžinimas (trumpalaikiai įsipareigojimai)** |   |   |   |   |   |
| 11. | **Palūkanos bankams** | 4357 | 4000 | 91,81 | 3500 | 87,5 |
| 12. | **Lėšų šaltiniai investicijos iš viso** |   |   |   |   |   |
| 12.1. | Pelno dalis |   |   |   |   |   |
| 12.2. | Turto nusidėvėjimas (amortizacija) | 268905 | 286000 | 106,36 | 300000 | 104,90 |
| 12.3. | Banko paskolos dydis |   |   |   |   |   |
| 12.4. | Kiti šaltiniai (ES, Valstybės biudžetas, kita) |   |   |   |   |   |
| 13. | **Investicijos** |   |   |   |   |   |
| 14. | **Grynieji pinigai sąskaitoje ir kasoje** | 853856 | 388000 | 45,44 | 300000 | 77,32 |
|   | iš jų terminuotieji indėliai |   |   |   |   |   |
| 15. | **Darbuotojų skaičius laikotarpio pabaigoje** | 61 | 75 | 122,95 | 77 | 102,66 |
| 16. | **Vidutinis sąlyginis darbuotojų skaičius** |   |   |   |   |   |
| 17. | **Vidutinis mėnesinis darbo užmokestis** | 1275 | 1375 | 107,84 | 1444 | 105 |
| 18. | Veiklą apibūdinantys rodikliai |   |   |   |   |   |

Direktorius Darius Gasperovičius